
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1093 

ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 5 στρεμμάτων 
στη θέση «Σκλιάθη» Κοινότητος Μαρκοπούλου Ω- 
ρωπού του Νομού Αττικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου του δήμου Α¬ 
θηναίων και καθορισμός ειδικών όρων και περιορι¬ 
σμών δόμησης αυτού. 2 

Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχεδί¬ 
ου Αθηνών επί της οδού Νικηφόρου Θεοτόκη αριθ. 

5 και καθορισμός ειδικών όρων και περιορισμών 

δόμησης αυτού. 3 

Τροποποίηση ρυμοτομικού σχεδίου Καλαβρύτων Ν. Α- 
χαΐας. 4 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 08/ΔΑΣ/888 (1) 

Κήρυξη ως αναδασωτέας εκτάσεως 5 στρεμμάτων στη 
θέση «Σκλιάθη» Κοινότητος Μαρκοπούλου Ωρωπού 
του Νομού Αττικής 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το ΝΔ 532/70. 


2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας κλπ». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξειςτου Ν. 998/79 «Περί προστασίας των Δα¬ 
σών και των Δασικών εν γένει εκτάσεων της Χώρας» και ει¬ 
δικότερα: 

α) Του άρθρου 41 παρ. 1 και 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «Περί οδηγιών για τις αναδασω¬ 
τέες εκτάσεις». 

β) 182447/3049/24.9.80. 

6. Την αριθ. 08/ΔΑΣ/ΚΑ/798/5.11.1997 πρόταση του Δα¬ 
σαρχείου Καπανδριτίου σχετικά με την κήρυξη ως αναδα¬ 
σωτέας, της αναφερομένης στο θέμα εκτάσεως, αποφα¬ 
σίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό τη δημόσια δασική έκταση 
(δάσος), εμβαδού πέντε (5) στρεμμάτων, στη θέση 
«Σκλιάθη» περιφέρειας Κοινότητος Μαρκοπούλου Ωρω¬ 
πού Ν. Αττικής, με σκοπό τη διατήρηση του χαρακτήρα 
του δάσους και την επαναδημιουργία της δασικής βλά¬ 
στησης η οποία αποτελούμενη από χ. πεύκη με υποροφο 
.αείφυλλα - πλατύφυλλα καταστράφηκε εξ αιτίας πυρκαϊ- 
άς στις 13 Οκτωβρίου 1997 και προσδιορίζεται από τα 
στοιχεία Α-Β-Γ-Δ-Ε-Ζ-Α όπως φαίνονται στο συνημ¬ 
μένο διάγραμμα το οποίο αποτελεί αναπόσπαστο μέρος 
της αποφάσεως αυτής και έχει όρια: 

Ανατολικά: Με δημόσιο δάσος και αγροτική έκταση. 

Δυτικά: Με αγροτική οδό 

Βόρεια: Με δημόσιο δάσος. 

Νότια: Με αγροτική έκταση και δημόσιο δάσος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή 25 Νοεμβρίου 1997 

Ο Γενικός Γραμματέας Περιφέρειας 
ΝΙΚΟΛΑΟΣ ΜΙΧΑΛΟΠΟΥΛΟΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 34634/7084 (2) 

Χαρακτηρισμός ως διατηρητέου κτιρίου που βρίσκεται ε¬ 
ντός του ρυμοτομικού σχεδίου του δήμου Αθηναίων 
και καθορισμός ειδικών όρων και περιορισμών δόμη¬ 
σης αυτού 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός (Α'210), όπως 
τροποποιήθηκαν με το άρθρο 1 (παρ. 1 και 2) του Ν. 
1772/88» Τροποποίηση διατάξεωντου Ν. 1577/85 «ΓΟΚ» 
και άλλες διατάξεις (Α' 91). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γ ενικό Γ ραμματέα 
και στους Προϊσταμένους των Γ ενικών Δ/νσεων, Δ/νσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων πλην Γ ενικής Γ ραμματείας Δη¬ 
μοσίων Έργων» (1126Β/16.12.1996). 

4. Τις διατάξεις της παρ. β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 11.2.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το οικ. 3748/462/11.2.1997 έγγραφο της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών προς τον Δήμο Αθηναίων. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2 του 
Ν. 1577/1985 «ΓΟΚ» (Α' 210), όπως τροποποιήθηκε με την 
παρ. 2α του άρθρου 1 του Ν. 1772/1988 (Α'91), χωρίς να 
περιέλθουν στην Διεύθυνση Πολεοδομικού Σχεδιασμού - 
Τμήμα Παραδοσιακών Οικισμών τυχόν αντιρρήσεις των 


ενδιαφερομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του δήμου Αθηναίων 
και ειδικότερα επί των οδών Σόλωνος αρ. 98 και Ιπποκρά- 
τους, φερόμενο ως ιδιοκτησία Σ. Στρατήγη και Α. Λιβάνη, 
όπως φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:1000 που θεωρήθηκε α¬ 
πό τον Προϊστάμενο της Δ/νσης Τοπογραφικών Εφαρμο¬ 
γών με την 34634/1997 πράξη του και που αντίτυπό του σε 
φωτοσμίκρυνση δημοσιεύεται μετηνπαρούσα απόφαση. 

2. Διατηρητέο χαρακτηρίζεται το αρχικό κτίριο όπως και 
οι εναρμονιζόμενες με το αρχικό κτίριο μεταγενέστερες 
προσθήκες όχι όμως και τα στοιχεία που το αλλοιώνουν. 
Ο καθορισμός των στοιχείων που αλλοιώνουν το κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών ή διακοσμητικών 
στοιχείων του. 

4. Αίτηση για προσθήκη στο διατηρητέο κτίριο απο- 
στέλλεται απότηνπολεοδιμική υπηρεσία στην αρμόδια Υ¬ 
πηρεσία του Υπουργείου Περιβάλλοντος, Χωροταξίας 
και Δημοσίων Έργων με γνώμη της ΕΠΑΕ για ειδική ρύθ¬ 
μιση σύμφωνα με τις διατάξεις της παρ. 2 του άρθρου 4 
του Ν. 1577/85 «ΓΟΚ», εφόσον δεν παραβλάπτεται το δια¬ 
τηρητέο κτίριο. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εσωτερικό ή εξωτε¬ 
ρικό του κτιρίου καθώς και για την τοποθέτηση επιγρα¬ 
φών, απαιτείται η έγκριση της ΕΠΑΕ. 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Νοεμβρίου 1997 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αρίθ. 36402/7382 (3) 

Χαρακτηρισμός ως διατηρητέου του κτιρίου που βρίσκε¬ 
ται εντός του εγκεκριμένου ρυμοτομικού σχεδίου Α¬ 
θηνών επί της οδού Νικηφόρου Θεοτόκη αριθ. 5 και 
καθορισμός ειδικών όρων και περιορισμών δόμησης 
αυτού 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 

1577/85 «Γενικός Οικοδομικός Κανονισμός (Α' 210), όπως 
τροποποιήθηκαν με το άρθρο 1 (παρ. 1 και 2) του Ν. 
1772/88» Τροποποίηση διατάξεων του Ν. 1577/85 «ΓΟΚ» 
και άλλες διατάξεις (Α' 91). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα 
και στους Προϊσταμένους των Γ ενικών Δ/νσεων, Δ/νσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων πλην Γενικής Γραμματείας Δη¬ 
μοσίων Έργων» (1126Β/16.12.1996). 

4. Τις διατάξεις της παρ. β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 28.7.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 4.8.1997 σύμφωνη γνώμη της φερομένης ως 
ιδιοκτήτριαςτου διατηρητέου Ιλεάνας Έβερτ. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 


ται εντός του εγκεκριμένου ρυ μοτομικού σχεδίου Αθηνών 
επί της οδού Νικηφόρου Θεοτόκη αριθ. 5, φερόμενο ως ι¬ 
διοκτησία Ιλεάνας Έβερτ, όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 36402/1997 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων της 
όψης του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση ή και η αντικατάσταση 
του φέροντα οργανισμού καθώς και η εσωτερική διαρ¬ 
ρύθμιση του κτιρίου που χαρακτηρίζεται ως διατηρητέο, 
εφόσον δεν θίγονται τα διατηρητέα στοιχεία της όψης 
του. 

4. Αίτηση για προσθήκη στο διατηρητέο κτίριο απο- 
στέλλεται από την πολεοδιμική υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνωμοδότηση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δική ρύθμιση σύμφωνα με την παρ. 2 του άρθρου 4 του Ν. 
1577/85 «Περί ΓΟΚ», (Α'210), εφόσον δεν παραβλάπτεται 
το διατηρητέο κτίριο. 

5. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εσωτερικό ή εξωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Δεκεμβρίου 1997 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αριθ. 12243 (4) 

Τροποποίηση ρυμοτομικού σχεδίου Καλαβρύτων Ν. Α- 
χαΐας 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το Ν.Δ της 17.7.1923 «περί σχεδίων πόλεων και κω¬ 
μών του κράτους» και ειδικότερα τα άρθρα 3 και 70. 

2) Τον α.ν 314/1968 (ΦΕΚ 47/Α) όπως τροποποιήθηκαν 
και συμπληρώθηκαν με το υπ' αριθ. 1018/71 ν.διατ/γμα 
(ΦΕΚ 220/Α) και με την παρ. 3 του άρθρου 34 του ν. 
1577/85 (ΦΕΚ210/Α). 

3) Τις διατάξεις του με αριθ. 183/1986 π. διατ/τος (ΦΕΚ 
70/Α) και ειδικότερα το άρθρο 1 παρ. 1. 

4) Την με αριθ. 348/96 γνωμοδότηση του Δημοτικού 
Συμβουλίου Καλαβρύτων. 

5) Το με αριθ. 21 ου/19.9.97 πρακτικό όπου η γνωμοδό¬ 


τηση του Σ.Χ.Ο.Γ1 Νομ. Αχαΐας, αποφασίζουμε: 

Εγκρίνεται η τροποποίηση του ρυμοτομικού σχεδίου 
της πόλεως Καλαβρύτων στην περιοχή ΚΤΕΛ και συγκε¬ 
κριμένα με την δημιουργία κοινοχρήστου χώρου τμήμα¬ 
τος της οδού Παλαιών Πατρών Γερμανού. 

Η τροποποίηση αυτή αναλυτικά φαίνεται στο τοπογρα- 
φικό διάγραμμα που συνοδεύει την παρούσα απόφαση 
και είναι αναπόσπαστο τμήμα αυτής. 

Η παρούσα τροποποίηση δεν επιβαρύνει τον κρατικό 
προϋπολογισμό. 

Η ισχύς της παρούσης απόφασης αρχίζει από την ημέ¬ 
ρα δημοσίευσής της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πάτρα, 10 Οκτωβρίου 1997 
Ο Νομάρχης 

ΕΥΣΤ. ΑΘΑΝΑΣΟΠΟΥΛΟΣ - ΣΕΡΕΤΗ 

